HYDRO เฮ! งบฯ Q3/58 พลิกกำไร หลังรายได้จากการให้บริการเพิ่มขึ้น
HYDRO เฮ! งบฯ Q3/58 พลิกกำไร หลังรายได้จากการให้บริการเพิ่มขึ้น โดยงบฯ Q3/58 มีกำไรสุทธิ 6.09 ลบ. เทียบจากช่วงเดียวกันปีก่อนที่ขาดทุนสุทธิ 78.20 ลบ. ขณะที่ งวด 9 เดือนมีขาดทุนสุทธิ 43.96 ลบ. ขาดทุนลดลง 57% จากช่วงเดียวกันปีก่อนที่ขาดทุนสุทธิ 102.73 ลบ.
13 พ.ย. 2558

บริษัท ไฮโดรเท็ค จำกัด (มหาชน) หรือ HYDRO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 6.09 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 78.20 ล้านบาท หรือขาดทุนสุทธิ 0.20 บาทต่อหุ้น
ขณะที่ ผลการดำเนินงานช่วง 9 เดือนแรกขาดทุนสุทธิ 43.96 ล้านบาท หรือ 0.11 บาทต่อหุ้น ขาดทุนลดลง 57% จากช่วงเดียวกันของปีก่อนที่ขาดทุนสุทธิ 102.73 ล้านบาท หรือ 0.36 บาทต่อหุ้น
สำหรับผลการดำเนินงานในไตรมาส 3 พลิกมีกำไร เนื่องจากบริษัทฯมีรายได้จากการให้บริการเพิ่มขึ้น